**Аймагамбетов, Е. Б.**

**" Нұр Отанның " қоғамдағы орны қандай. Партия туралы пайым [Текст] / Е. Б. Аймагамбетов // Айқын. - 2018. - №194. - 4 Б.**

**Ерқара АЙМАҒАМБЕТОВ,**

**Қарағанды экономика университетінің ректоры**

**« НҰР ОТАННЫҢ » ҚОҒАМДАҒЫ ОРНЫ ҚАНДАЙ?**

**Біздің бүгінгі қоғамдық саяси өмірімізді «Нұр Отан» партиясынсыз елестете алмаймыз. Оның қатысуынсыз ел деңгейінде де, өңірлер мен қалаларда, тіпті ауылдарда да маңызды мәселелер шешілмейді. Бірақ біздің партия қазақстандықтар өмірінде осындай орынға бірден ие болып, лайықты беделге бірден жете салған жоқ. Партияның қалыптасуы, тоқсаныншы жылдардың аяғында лидеріміздің шақыруына үн қосқан, елдегі бүкіл партия мүшелерінің ұжымдық күш жұмылдыруы мен уақытты қажет етті.**

1999 жылғы Президент сайлауында кандидат Нұрсұлтан Назарбаевты қолдау штабы негізінде кейін «Отан» партиясы болып құрылған осынау саяси ұйымның алғашқы мүшелерінің бірімін. Ол уақытта «Отан» саяси партия ретінде жаңа ғана қалыптаса бастаған болатын және қазіргідей идеологиялық және ұйымдық негіздерге ие емес еді. Бірақ біз қоғам мен мемлекет арасында делдал бола алатын, қоғамдық энергияны шоғырландырып, оны позитивті арнаға бағыттайтын, қоғамның бүкіл күшін Президентіміздің саясатын қолдауға жұмылдыратын қоғамдық - саяси ұйым болуға тиіс екенін түсіндік. Сондықтан мен өз елінің болашағына бейжай қарай алмайтын көптеген өзге қазақстандықтар сияқты, «Отан» партиясына кіріп, Көшбасшымыздың елді дамыту жөніндегі бағдарламасын жер жерде таныстырып, жүргізгендердің бірі болдым.

Сыбайлас жемқорлықпен күрес жөніндегі қоғамның бүкіл күшін жұмылдырудағы міндеттер Нұрсұлтан Назарбаевтың нұротандықтар алдына қойған аса маңызды міндеттерінің бірі болды. 2008 жылдың наурызында Астанада өткен жиында ол сыбайлас жемқорлыққа қарсы форум құру бастамасын көтерді, соның негізінде, «Нұр Отан» партиясы жанынан орталық деңгейде, сол сияқты бүкіл облыстық филиалдарда сыбайлас жемқорлыққа қарсы кеңестер құрылды. Партияның Қарағанды облыстық филиалы жанындағы Сыбайлас жемқорлыққа қарсы кеңесті басқару маған сеніп тапсырылды. Сыбайлас жемқорлыққа қарсы кеңес жұмысына облыстың аса беделді адамдары, белгілі ғалымдар мен сарапшылар тартылды. Облыстық филиалмен үйлестірілген жұмыстың және Сыбайлас жемқорлыққа қарсы кеңестің сапалы құрамының арқасында халықтың, кәсіпкерлер мен ұйымдардың көптеген проблемасын шешуге қол жеткізілді. Әсіресе, тұрғын үй кезегі сақталуының бұзылуы, жер учаскелерін білуге, жұмысшылар құқының сақталмауына байланысты көптеген шағымдар түсті. Әр шағым бойынша жеке-жеке жұмыс жүргіздік, ол жұмыстар өтінішті мұқият талдауды, осы мәселелерді шешуге жауапты мемлекеттік органдардың барлық құжаттары мен жұмыстары зерделенді. Әрбір мәселені тыңдауға дайындықтың арқасында азаматтар мен бизнесмендер өтініштері шешімін таппай қалған дерек жоқ. Қажет болған жағдайда біз азаматтардың соттарға талап-арыздарын дайындауға көмектестік және олардың проблемалары шешілгенге дейін ақыл-кеңес бердік.

Сыбайлас жемқорлыққа қарсы жұмыс облыстық орталықпен ғана шектелген жоқ. Әр жыл сайын біз серіктес қалалар мен аудандарда бірнеше көшпелі қабылдау мен мәжіліс өткіздік. Әрбір мәжіліс тұрғындар проблемасын шешуге көмектесіп қоймай, сонымен бірге, олардың партияға деген сенімін нығайтты, әділеттік орнату мен құқық қорғауда партияның нақты оң ықпал ете алатынын көрсетті. Сыбайлас жемқорлыққа қарсы кеңестің жұмысы түскен шағымдарға қарай әрекет ету негізінде құрылған жоқ. Біз сыбайлас құқық бұзушылықтың алдын алуды жұмысымыздың маңызды аспектісі деп санадық. Сондықтан әлеуметтік зерттеулерді тұрақты түрде жүргіздік, ол мемлекеттік орган қызметіндегі сыбайлас жемқорлық көбірек тараған салаларды анықтауға мүмкіндік берді. Әлеуметтік зерттеулердің деректері негізінде Сыбайлас жемқорлыққа қарсы кеңестің сарапшылары сыбайлас жемқорлық, құқық бұзушылықтың алдын алу бойынша ұсынымдар дайындады, түрлі мемлекеттік мекемелерде кездесулер өткізіп, дәрістер оқыды.

Партиядағы менің жұмысым облыстық филиал жанындағы Сыбайлас жемқорлыққа қарсы кеңеске басшылық жасаумен шектелген жоқ. Маған партияның республикалық Саяси кеңесінің мүшесі, сондай-ақ Қарағанды облыстық филиалы бюросының мүшесі болуға сенім білдірілді. Әрине, аса маңызды сайланбалы орган «Нұр Отан» партиясының мүшесі бола отырып, кеңауқымды мәселелермен айналыстым және ол маған, біздің партиямыз, саяси партияның атауына, шынында сәйкес келетін Қазақстандағы бірден-бір партия деген қорытынды жасауға мүмкіндік береді. Өйткені біздің партияның өзге партиялардан өзгешелігі, сайлаудан-сайлауға дейін емес, күнделікті жұмыс істейді. Елдің барлық өңірінде бастауыш ұйымдарымыз бар, сондықтан бүгіндері біз алдымызға үлкен міндеттер ғана қоямыз және оларды шешу үшін нақты идеологиялық та, ұйымдық та негізіміз бар.

Мемлекет басшысы, партия көшбасшысы алдымызға Қазақстанды жаңғыртудың үшінші кезеңімен байланысты жаңа міндеттер қойды. Осы жағдайда біз партия Төрағасының Бірінші орынбасары Мәулен Әшімбаев атап көрсеткендей, «Нұр Отан» партиясы елдегі жүйелік өзгерістердің бір мезгілде негізгі қозғаушы күштерінің және жаңғырту құндылықтарының басты иеленушілерінің бірі болып саналуы тиіс». Осыған байланысты еліміздің жаңа жаңғыру кезеңінде қазақстандықтардың өмірлік бағдарлануы үшін идеялық және құндылық негіздерін іздеу сияқты қоғамдық қажеттілікке назар аударғым келеді. Мұның мағынасы: нұротандықтар партия Доктринасына, Президентіміз Н.Назарбаевтың «Рухани жаңғыру», «Ұлы даланың жеті қыры» бағдарламалық еңбектеріне сүйене отырып, прагматикалық әлеуметтік-саяси бағдарлануларды қамтамасыз етуге және қазақстандықтардың қазіргі заманғы ұлттық сәйкестікті қалыптастыруына мүмкіндік жасауға тиісті. Еліміз дамудың жаңа деңгейіне шығып, алдына орасан зор тарихи міндеттерді қойған қазіргі кезеңде даму мен тұрақтылық идеяларын ұштастыруға мүмкіндік беретін прагматизм мен центризм сияқты шоғырландыратын құндылықтарға қажеттіліктің өсетіндігін атап айтқым келеді. Сондықтан серпін мен тұрақтылықтың ұштасуынсыз жаңғыру мүмкін емесін нұротандықтар қоғамның барлық тобына жеткізуі тиіс. Дәстүр мен жаңашылдық, бостандық пен әділдік, инновация мен тұрақтылықтың ұштасуында ғана дамыған қоғамдық жүйелер қатарына кіруге болады. Бұл идеяны жүзеге асыру қиын екендігін нұротандықтар жақсы түсінеді, көптеген елдер тарихы оған дәлел. Біздің центристік платформамыз және прагматикалық практикалық саясатымыз Көшбасшымыздың саяси философиясына, қазақ халқының даналық пен толеранттық дәстүрлеріне сүйенеді. Сондықтан біздің міндетіміз – центристік құндылықтар мен саяси сенімді қалыптастыру бойынша барлық жетістіктерімізді сақтап, ХХІ ғасыр талабына сәйкес елдің жаңғыруы үшін берік қоғамдық негіз құру.